《西川独孤侍御见寄七言四韵…翰墨都捐逮此酬答诚乖拙速》
唐代·羊士谔

百雉层城上将坛，列营西照雪峰寒。文章立事须铭鼎，

谈笑论功耻据鞍。草檄清油推健笔，曳裾黄阁耸危冠。

双金未比三千字，负弩空惭知者难。

作者简介：羊士谔（约762～819），泰山（今山东泰安）人。贞元元年礼部侍郎鲍防下进士。顺宗时，累至宣歙巡官，为王叔文所恶，贬汀州宁化尉。元和初，宰相李吉甫知奖，擢为监察御史，掌制诰。後以与窦群、吕温等诬论宰执，出为资州刺史。士谔工诗，妙造梁《选》，作皆典重。与韩梓材同在越州，亦以文翰称。著集有《墨池编》、《晁公武郡斋读书志》。